[image: image1.jpg]METRICAI VERSIFICACIO




[image: image2.jpg]\a mesura delvers:




Vers: sèrie de paraules determinada pel nombre de síl.labes, pauses, accents, ritmes, etc. que sol ocupar una ratlla.

El vers català més comú acaba en paraula plana, per això, a l´hora de mesurar versos, es compta fins a la darrera síl.laba accentuada, sigui aguda, planxa o esdrúixola. I les paraules esdrúixoles compten sovint com a paraula plana.


FENÒMENS DE CONTACTE FONÈTIC ENTRE MOTS:


HIAT : es pronuncien separadament dues vocals en contacte, sobretot en poesia medieval, i especialment si totes dues són tòniques o hi ha una pausa mètrica (coma,punt,etc.) entre elles:
Qui- és- a-quell- qui- en- a-mor- con-tem-ple (10 síl. AUSIÀS MARCH)


SINALEFA: Es pronuncien en una sola síl.laba les dues vocals en contacte, sobretot si són vocals iguals o àtones o quan una d´elles pertanyi a un mot monosíl.lab. S´ha de tenir en compte que les pauses mètriques (comes, punts, etc.)no impedeixen les sinalefes.
A -ca-da ins-tant,- i en -els-se-gles-em-moc (10 síl. J.V. FOIX)


ELISIÓ: es suprimeix la pronúncia d´una de les dues vocals en contacte (neutra)
Re-cor-da-sem-prai-xò-Se-pha-rad (9 síl. S. ESPRIU)


FENÒMENS DE CONTACTE FONÈTIC DINS DELS MOTS:


SINÈRESI: Quan es pronuncia un hiat com un diftong. Sobretot es fa per mantenir la regularitat rítmica:
me-mò-ri-a ........me-mò-ria.


DIÈRESI: és la transformació d´un diftong en un hiat. És rara en català:
ai-gua................a-i-gua

	VERSOS D´ART MENOR: de 4 a 8 síl.labes i sense cesura

	MONOSÍL.LAB (1 síl.laba) , BISÍL.LAB (2)I TRISÍL.LAB (3)
	Versos poc usats que poden aparèixer entre d'altres més llargs 
	

	TETRASÍL.LAB O QUADRISÍL.LAB (4)
	Usat a l´edat mitjana, pels noucentistes, i per la poesia popular. 
	JAUME ROIG 

Una polida

Galant, ardida, ...

	PENTASÍL.LAB( 5 )
	No gaire conreat: surt a poemes de la Decadència, romanços de cec i Verdaguer 
	JOSEP SEBASTIÀ PONS

Passen bandolers,

Bandolers d´Espanya,

	HEXASÍL.LAB (6 )
	Força emprat, sobretot en poesia popular 
	TEODOR LLORENTE

Joiós caçador, passa;

Busca més brava caça

I deixa´m quiet a mi...

	HEPTASÍL.LAB (7)
	El més usat de totes les èpoques, sobretot en p. popular i teatre en vers 
	ANÒNIM

A l´Aragó hi ha una dama

Que és bonica com un sol;

Té la cabellera rossa...

	OCTOSÍL.LAB (8)
	Molt usat també a l´edat mitjana i des de la Renaixença 
	GUIMERÀ

Les fulles seques fan sardana

D´ací d´allà saltironant…

	VERSOS D´ART MAJOR:de 9 a 12 síl.labes amb o sense cesura.

CESURA: pausa que divideix el vers en dues parts (iguals o desiguals) anomenades HEMISTIQUIS, coincidents amb pausa sintàctica o no, i situada entre dues paraules o no. Pot admetre síl.labes addicionals que no afecten al recompte.

	ENEASÍL.LAB( 9 )
	Poc usat
	

	DECASÍL.LAB (10)
	Sense CESURA: accent a la 6ª ;o bé a 4ª i 8ª (imita l´endecasillabo italià) 
	CARNER

L´aurora tem de viure i es preserva

El llamp, el tro, la majestat revelen...

	
	Amb CESURA:4+6 (el model més clàssic de la poesia antiga) 
	J. ROÍS DE CORELLA

Ab los peus verds, los ulls e celles negres,

Penatge blanc, he vista una garsa...

	
	AMB CESURA:6+4 (origen francès) 
	M. MILÀ I FONTANALS

Voleu oir la gesta del pros Bernat,

Comte de Ribargorça i de Pallars,...

	
	AMB CESURA : 5+5 (origen castellà) 
	VERDAGUER

Te vull sobre el pit com una corassa,

Te vull sobre el cor com místic segell...

	HENDECASÍL.LAB (11)
	Poc usat, surt al romancer
	

	ALEXANDRÍ (12)
	Amb cesura sempre: 6+6. Té un to solemne i narratiu. molt corrent fins al s. XV, després s´ha usat en poesia popular i modernisme. Al s. XX és vers lliure (sense rima). 
	GUERAU DE LIOST

Ja el ramat és a dins. La porta s´ha tancat

I pel llindar balder traspua el color groc...

Alguns poemes tenen en compte la distribució de síl.labes àtones i tòniques al llarg de cada vers, creant petites unitats rítmiques dins de cada vers anomenades PEUS MÈTRICS. Provenen dels grecs i llatins, que distingien entre síl.labes llargues i breus, que per nosaltres serien tòniques ( T ) i àtones ( A ). La distribució dels accents pot estar feta de manera que hi hagi un ritme que es repeteixi, com si fos la "música" del vers. Per demostrar-ho només cal experimentar el plaer d´escoltar poemes en un idioma estranger o desconegut per a nosaltres. Els peus mètrics més usuals són:

	IAMBE 
	àtona-tònica
	De dins el pit covard els mots com un estol

	TROQUEU
	tònica-àtona
	És quan dormo que hi veig clar

	DÀCTIL 
	tònica-àtona-àtona
	L´illa de l´últim adéu on es va inclinà el meu migdia

	AMFÍBRAC 
	àtona-tònica-àtona
	S´agita la pompa llanguent d´una immensa cortina

	ANAPEST 
	àtona-àtona-tònica
	Va passant entremig de sa gent adormida


Els poetes del segle XX, en canvi, prefereixen fer el ritme mitjançant la repetició de sons vocàlics (al.literació), les frases interrogatives i exclamatives, el tipus d´oracions sintàctiques escollit, les repeticions de mots o camps semàntics...


Fixa´t en aquestes estrofes:

	Sobre una mar amb a penes murmuri d´escumes
A A A T A A T A A T A A T A
un capvespre amb el cel tot lluent i amb uns núvols
A A T A A T A A T A A T A
d´un cop d´ala Ariel se n´anà al cim de l´aire
A A T A A T A A T A A T A
las de seure a la seva carrossa de set aficions
A A T A A T A A T A A T AA T
CARNER

 

Si es tenen en compte les sinalefes, el ritme és: 

(AAA) T AA T AA T AA T AA T (A)

La rima consisteix en repetir els mateixos fonemes al final dels versos, a partir de la darrera vocal accentuada, inclosa.

Generalment solen rimar dos mots semblants (dos noms, dos verbs, etc.) perquè és més fàcil. També serveix per reforçar el final del vers en els encavallaments i donar melodia al conjunt: "asseguda" rima amb "nua". 


CONSIDERACIONS ESPECIALS


-Quan hi ha diftongs o hiats, es posició de rima, només es té en compte la vocal accentuada o la vocal forta, si és àtona, ni pas la i/u, pel que fa a la rima. Així, rimen "entesa" i "paciència".


-Les vocals i/u al final de paraula plana o esdrúixola s´equiparen a e/o respectivament, per mantenir la rima.


-La vocal post-tònica de les estrúixoles tampoc compta , pel que fa a la rima.

 

	TIPUS DE RIMA 
	DEFINICIÓ 
	EXEMPLE

	CONSONANT 
	Quan es repeteixen totes les vocals i consonants a partir de la darrera vocal accentuada. Dóna la impressió de ser una rima més rica, sobretot en els versos llargs. En els curts, pot arribar a cansar una mica, o sigui que convé no usar-la. 
	Que jo mateixa, si no fos tan llega,

En lletra clara contaria el fet.

Temps era tems hi hagué la vaca cega:

Jo sóc la vaca de la mala llet.

PERE QUART

	ASSONANT 
	Quan es repeteixen només les vocals, PERÒ NO LES CONSONANTS. Remarquem que la rima té a veureamb els sons, no amb les lletres, o sigui que "afilla " i "vine" rimen, encara que hi hagi dues lletres diferents al final, perquè totes dues corresponen al so de la vocal neutra.
	Al mirador del castell

Blancaflor està asseguda.

Amb una pinteta d´or

Sos cabells pentina i nua.

ANÒNIM

	MASCULINA 
	Aguda o oxítona (i, per extensió, vers masculí). Normalment alterna amb rimes femenines en la poesia catalana. Quan las masculines s´enllacen amb les femenines corresponents són MARIDADES: dur-dura , Obscur-obscura 
	Quan la passada del vent afina

La tarda tèbia del mes d´agost

Penges com una morta gavina

Dalt de la pedra grisa del rost.

SEGARRA

	FEMENINA
	Plana o paroxítona (i, per extensió, vers femení). Normalment alterna amb rimes masculines, en la poesia catalana 
	Quan la passada del vent afina

La tarda tèbia del mes d´agost

Penges com una morta gavina

Dalt de la pedra grisa del rost.

ESTROFA: Organització rítmica de diferents versos, enllaçats per la rima, que esdevé autònoma. Un poema en té una com a mínim, o més d´una.

En l´època medieval també se´n deia COBLA. Hi ha estrofes de versos isosil.làbics, o sigui ,amb la mateixa mesura en tots ells, i estrofes de versos anisosil.làbics, que combinen versos d´una mesura i d´una altra, els parells entre sí i els senars entre sí.
Tot seguit es poden veure les principals estrofes de la poesia catalana, ordenades per numero de versos i amb les característiques i variants principals:

	NOM 
	Nombre

Versos
	MIDA DEL VERS
	ESTRUCTURA DE RIMA 
	TIPUS DE RIMA
	CARACTERÍSTIQUES-VARIANTS

	apariat
	2
	qualsev

(norm 7)
	aa , AA

aA , Aa
	qualsevol
	RODOLÍ: auques humorístiques

NOVES RIMADES: 8 síl. Consonants, en sèrie indeterminada . Medieval i p. popular fins el XIX

CODOLADA: combina versos llargs i curts (4+ 7/8 síl.) usada pels poetes valencians del XIV-XV,p.popular i Verdaguer.

	tercet
	3
	qualsev
	aba,ABA
	consonant
	Sol aparèixer als SONETS,refranys de dansa, tirades i lai culte.

TERCET ENCADENAT: rima encadenada ABA BCB CDC...10 síl., cons. Origen italià (Dante),introduït per A. FEBRER quan traduí la Divina Comèdia. Molt usat al Renaix. i Barroc,avui es fa A-A B-B o monorrim AAA BBB

TERCINA: Tercet encadenat amb un vers més a la darrera estrofa:ABA,BCB...YZYZ.

HAIKÚ: Popular japonesa,breu, combina dues realitats amb enginy.De moda a principis del s. XX.

	quarteta
	4
	art menor (norm7)
	abab 

abba

aaaa

-a-a
	consonant
	Una sola quarteta pot fer tot un poema: madrigal, epigrama, epitafi, sàtira. 

QUARTET: igual que la quarteta però amb versos de 10 síl.labes.

CORRANDA: Quarteta de versos solts, en la poesia popular.

SEGUIDILLA: 6-4a6-4a, de vegades de tres versos : 4a6-4a (estrofa castellana no usada en català).

	quinteta
	5
	art menor
	abaab

ababa

abbab

aabba
	consonant
	QUINTET: igual amb versos d´art major.

ESTANÇA: combinació de decasíl.labs i hexasíl.-labs,però també d´altres: 8A12B12B12A12A

LIRA: 5 versos de 6 síl. i de 10 síl.6A10B6B6B10B o 6A10B6A6A10B

	sexteta
	6
	art menor
	ababcc

abbaab

ababab
	consonant
	SEXTET: Igual, però d´art major

SEXTET ITALIÀ: igual ,art major,però tres rimes: AABCCB o ABCABC.

SEXTINA: 6 sextets decasíl.labs i 1 tercet com a tornada final.D´origen trobadoresc, repeteix les mateixes paraules en posició de rima, en cada estrofa en un ordre diferent, i el darrer mot d´una estrofa marca la primera rima de l´estrofa següent.A la tornada apareixen aquests 6 mots-rima, tres a dins del vers i tres al final.Avui no es fa gaire.

	-
	7
	-
	-
	-
	No existeixen les estrofes de 7 versos.Són combinacions de quartets/etes i tercets.

	octava
	8
	10 síl. cesurat
	ABAB-CDCD (cadeno-encade-nada)

ABBA-CDDC (creu-creuada)

ABAB-CCDD (cadeno-caudada)

ABBA-CDCD (creu-ncadenada)

ABAB-CDDC (cadeno-creuada)

ABBA-CCDD (creu-caudada)
	consonant
	Molt usada en poesia culta fins al Barroc.

OCTAVA ITALIANA: -AAB-CCB

OCTAVA LÍRICA: ABAB-ABBA-CCCD-CCCA

OCTAVA REIAL: Vuit decasíl.labs els primers sis són encadenats i els dos darrers són apariats: ABABABCC o ABBAABCC. Va ser una estrofa introduïda també per Garcilaso i Boscán.

CANÇÓ TROBADORESCA: De 5 a 7 octaves acabades amb una tornada (quartet amb la mateixa rima de la darrera estrofa, on hi havia el senhal de la dama o l´amic a qui el poeta adreçava la seva cançó, queera un nom fals o pseudònim).

	-
	9
	-
	-
	-
	No existeixen les estrofes de 9 versos: Són un quartet/ a i un quintet/a

	dècima
	10
	art menor
	rima en dos grups de cinc versos.
	consonant
	Ve del Barroc imitant la COBLA REIAL CASTELLANA i l´ESPINELA de 7 síl: ABBAACCDDC

	sonet
	14
	qualsev
	ABBA- ABBA- CDE-CDE 

ABAB-ABAB-CDC- DCD
	qualsevol
	El conposen dos quartets i dos tercets.

SONET ANGLÈS: 3 quartets i 1 Apariat

	romanç
	indeter
	qualsev (norm 7)
	-a-a-a-a-a
	assonant als parells i lliures els imparells
	Introduït a Catalunya el s. XVI, en la poesia popular. Després s´han fet adaptacions cultes.

	silva
	indeter
	10 i 6
	
	consonant i versos blancs
	Llibertat de col.locació dels metres. Prové del Barroc castellà.

	tirallonga

monorrima
	indeter
	art major
	AAAAAAAA

AAAA....
	consonant
	Per poemes èpics i filosòfics.

	vers

paral.lelístic
	indeter
	art major
	-
	no rima
	Es fa a partir de frases sinònimes o antònimes (Psalms, Poesia popular, Proverbis)

	vers lliure
	indeter
	qualsev
	-
	no rima
	Neix com a innovació per l´esgotament de les estrofes clàssiques, el s. XIX. El seu inventor és Walt Whitman i té un cert ritme intern, sintàctic o de repetició de paraules.


